b'\n_START_ARTICLE_\nGeneralmajor (Indija)\n_START_PARAGRAPH_\nGeneralmajor je generalski (dvozvezdni) voja\xc5\xa1ki \xc4\x8din Indijske kopenske vojske, ki v sklopu Natovega standarda STANAG 2116 sodi v razred OF-7. \xc4\x8cin je bil neposredno prevzet po istem britanskem \xc4\x8dinu, pri \xc4\x8demer so zamenjali krono z narodnim grbom Indije in tudi preoblikovali zvezdo._NEWLINE_Nadrejen je \xc4\x8dinu brigadnega generala in podrejen \xc4\x8dinu generalporo\xc4\x8dnika. Enakovreden je \xc4\x8dinu zra\xc4\x8dnega podmar\xc5\xa1ala Indijskega vojnega letalstva in \xc4\x8dinu viceadmirala Indijske vojne mornarice._NEWLINE_Oznaka \xc4\x8dina je sestavljena iz prekri\xc5\xbeane sablje in mar\xc5\xa1alske palice ter ene zvezde._NEWLINE_\xc4\x8cin generalmajorja dose\xc5\xbee \xc4\x8dastnik obi\xc4\x8dajno po 33 letih voja\xc5\xa1ke slu\xc5\xbebe, pri \xc4\x8demer je povpre\xc4\x8dna starost 55 let.'